המתקפה האיראנית על ישראל (2026)

במהלך מבצע שאגת הארי שהחל בתקיפה משולבת ישראלית־אמריקאית על איראן ב־28 בפברואר 2026, בוצעו מתקפות רבות מאיראן לעבר ישראל.

על פי דובר צה"ל, נכון ל-24 במרץ, ממוצע השיגורים באיראן הוא כעשרה ביום.

מתחילת הלחימה עד 12 במרץ נרשמו מאות שיגורים לעבר ישראל ממספר זירות. כ-300 טילים שוגרו מאיראן, כ-1,300 טילים שוגרו מלבנון, 594 מתוכם הגיעו לשטח ישראל. בנוסף 167 כטב"מים שוגרו מאיראן ו-74 כטב"מים שוגרו מלבנון.

מתחילת המבצע עד ה-10 מרץ הוגשו 9,115 תביעות לנזקי רכוש לקרן הפיצויים. מבין התביעות, כ-6,600 הוגשו עבור נזקים למבנים, כ-1,050 עבור נזק לתכולת מבנה וציוד, וכ-1,500 עבור נזק לרכבים. עד 26 במרץ הוגשו 20,157 תביעות בגין נזק לרכוש מטילים וכטב"מים. 13,345 תביעות בגין נזק למבנה, 2,000 בגין נזק לתכולה וציוד, 4,377 בגין נזק רכב ו-435 בגין נזק אחר.

מתחילת המבצע עד 18 במרץ נהרגו 14 בני אדם, תושבי ישראל ואזרחים זרים, ו-3,727 נפגעים פונו לבתי החולים, מתוכם 7 במצב קשה ו-12 במצב בינוני.

ב-14 הימים הראשונים למבצע שאגת הארי היו העלויות הכלכליות 22 מיליארד שקלים.
[ממוזער|מקלט בתחנת רכבת ב[תל אביב-יפו]]

## רקע

בעקבות כישלון שיחות המשא ומתן בין ארצות הברית לאיראן, ב-28 בפברואר 2026, בשעות הבוקר המוקדמות לפי שעון ישראל, החלו ארצות הברית וישראל בתקיפה אווירית נגד איראן. בשעה 8:13 הופעלו אזעקות בכל רחבי ישראל כדי לעדכן את הציבור במצב, ופורסמו הנחיות חדשות של פיקוד העורף. שר הביטחון ישראל כ"ץ חתם על צו לפיו יוטל מצב מיוחד בעורף על כל שטחי ישראל כהכנה לתגובה איראנית. המשק הישראלי נכנס למצב חירום, הופסקו פעילויות לימודים ונאסר על קיום התאספויות גדולות. המתחם האווירי של ישראל נסגר.

### ההגנה האווירית של ישראל
ישראל מפעילה מערכת הגנה רב־שכבתית מפני טילים, הכוללת מספר מערכות יירוט הפועלות לטווחים שונים. בין המערכות המרכזיות נמצאות חץ (מערכת הגנה מפני טילים), המיועדת ליירוט טילים בליסטיים ארוכי טווח; קלע דוד, המיועדת ליירוט טילים לטווח בינוני וכלי טיס בלתי מאוישים; וכיפת ברזל, המיועדת ליירוט רקטות קצרות טווח וכן מערכת חדשה אור איתן – מערכת משלימה לכיפת ברזל המבוססת על נשק לייזר, אשר אינה נמצאת בשימוש רב. שילובן של המערכות מאפשר למערך ההגנה האווירית להתמודד עם מגוון תרחישים באופן מדורג, תוך שיפור מתמיד של הכיסוי, הגמישות והאפקטיביות המבצעית. בנוסף, מסייע צבא ארצות הברית להגנה האווירית באמצעות סוללת טילי THAAD, ביירוט טילים בליסטיים ובמכ"ם רב עצמה שמאפשר גילוי וזיהוי מטרות כבר בשלב ההאצה של כל טיל שנורה מאיראן.

## המתקפה על ישראל

### 28 בפברואר
טיל פגע בבניין בתל אביב. מהפגיעה נהרגה עובדת זרה מהפיליפינים ועשרות נפצעו. אף על פי שהייתה התרעה מוקדמת על שיגור הטיל האיראני, האזעקות באזור לא הופעלו בזמן והנפגעים לא הצליחו להגיע למרחב מוגן.

### 1 במרץ
מתקפת טילים על העיר בית שמש פגעה במקלט בבית כנסת. תשעה אזרחים נהרגו ועשרות נפצעו. האירוע כלל את מספר הנפגעים הגבוה ביותר מאז תחילת העימות והיה חלק מסדרה של מה שערוץ אל־ג'זירה תיאר כ"מתקפות תגמול" בעקבות הריגתו של עלי ח'אמנאי בתקיפה ממוקדת על מתחם בטהראן שבוצעה יום קודם. לפחות שני מיירטים שוגרו לעבר הטיל, שפגע ישירות במקלט הקהילתי.

9 בני אדם נהרגו ו־106 נפצעו. תושבת תל אביב בת 68 נפטרה בדרכה למקלט, קשיש בן 102 שמעד ונחבל בעת אזעקה ונפטר.

### 5 במרץ
עד מועד זה פונו לבתי החולים 1,473 בני אדם. 4 פצועים מאושפזים במצב קשה ו-28 פצועים במצב בינוני. ב-5 במרץ אושפזו 199 נפגעים מתוכם, 14 הוגדרו במצב בינוני, 170 במצב קל, 13 הגיעו כנפגעי חרדה.

### 6 במרץ
מתחילת המבצע עד מועד זה פונו 502 נפגעים לבי"ח, בהם 10 הרוגים. 2,328 תושבים פונו מבתיהם.

### 8 במרץ
מד"א העניק טיפול רפואי ל--41 בני אדם נוספים, בהם שבעה שנפצעו מחלקי יירוט, מתוכם פצוע אחד במצב קשה, אחד במצב בינוני וחמישה במצב קל.

### 9 במרץ
שני עובדים, תושבי פתח תקווה, נהרגו ושלישי נפצע קשה ביהוד, לאחר שנפגעו מתתי־חימוש של טיל איראני המצויד בראש קרב של פצצת מצרר. השניים נפגעו כשהיו בחוץ באתר בנייה. הקורבן הראשון נהרג מיד, בעוד שהשני מת מפצעיו ביום שלמחרת. אזורים נוספים שנפגעו באותו גל תקיפות כללו את בת ים, חולון ואור יהודה.

### 12 במרץ
נערה בת 17 נהרגה מפגיעת רכב ברחובות לאחר שנבהלה מאזעקות וניסתה לרוץ למרחב מוגן דרך הכביש.

מתחילת מבצע שאגת הארי עד למועד זה פונו לבתי חולים 2,745 נפגעים. נכון ל-12 במרץ 85 מתוכם מאושפזים, מתוכם 11 במצב קשה, 10 במצב בינוני ו-64 במצב קל.

179 נפגעים פונו לבתי חולים, מתוכם 4 במצב בינוני, 157 במצב קל ו-18 נפגעי חרדה.

### 13 במרץ
בלילה שבין 12 ל-13 במרץ, מתקפה משולבת של איראן וחזבאללה הובילה לפגיעה ישירה ביישוב זרזיר בעמק יזרעאל, פגיעה שגרמה להרס של מאות בתים ועשרות פצועים.

213 נפגעים פונו לבתי חולים, מתוכם 4 במצב בינוני, 196 במצב קל ו-13 נפגעי חרדה..

### 15 במרץ
עד מועד זה ספקה ישראל 290 טילים וכ-500 כטב"מים מאיראן, ו-400 רקטות מלבנון. 15 ישראלים נהרגו, ו-3.500 פונו מבתיהם.

### 18 במרץ
בלילה בין 17 ל-18 במרץ נורו מטחים כבדים מאיראן לכיוון מרכז הארץ וירושלים. המטחים כללו טילים בעלי חימוש מצרר. ברמת גן, זוג בשנות ה-70 לחייו, שלא הצליח להגיע לממ"ד נהרג מהמתקפה. פצועים נרשמו גם בבני ברק ובפתח תקווה. נזק כבד נגרם לתחנת הרכבת סבידור מרכז בתל אביב. בעיירה בית עווא מערבית לחברון נהרגו לפחות ארבע נשים מפגיעת טיל בסלון כלות.

192 נפגעים פונו לבתי חולים, מתוכם 4 במצב בינוני, 177 קל ונפגע חרדה אחד.

### 21 במרץ
בשעות הבוקר של יום שבת, 21 במרץ, טיל מצרר ששוגר מאיראן גרם למספר זירות נפילה ולנזק רב בעיר ראשון לציון, כולל הרס רב בגן ילדים.

בתגובה לתקיפה האמריקאית על מתקן הגרעין בנתנז מוקדם יותר באותו היום באמצעות פצצות מפצחות בונקרים, איראן תקפה את דימונה. לקראת השעה 19:00, טיל בליסטי איראני פגע ישירות במבנה מגורים בדימונה וגרם לנזק רב, קריסת מבנה וכ-60 פצועים במצבים שונים. כמו כן, מספר זירות רסיסים נוספות אותרו בעיר. איראן מסרה כי היא שמה לה למטרה את מרכז המחקר הגרעיני שמעון פרס בנגב.

בשעה 22:00, טיל בליסטי איראני פגע ישירות במספר מבני מגורים בעיר ערד וגרם לנזק וקריסת בניינים ברדיוס גדול בעיר. הוכרז ״אירוע רב נפגעים״ על ידי מד"א ואותרו כ-115 פצועים בדרגות שונות. מסוקים הוקפצו לאזור על מנת לסייע בפינוי הפצועים לבתי חולים במרכז הארץ.

## דפוס מתקפות הטילים
לפי דיווח של France 24, עד היום החמישי ללחימה נרשמה ירידה משמעותית במספר מתקפות הטילים מאיראן.

ניתוח של מכון המחקר הקרן היהודית לענייני ביטחון לאומי  הצביע על ירידה חדה במספר שיגורי הטילים האיראניים כבר לאחר היום הראשון ללחימה, הן לעבר ישראל והן לעבר מדינות נוספות באזור. לפי הניתוח, מספר הטילים שנורו לעבר ישראל היה נמוך באופן משמעותי מהיקף השיגורים במהלך המתקפה האיראנית על ישראל באוקטובר 2024, שבמהלכה שיגרו הכוחות האיראניים מטחים גדולים של טילים במטרה להתגבר על מערכות ההגנה של ישראל.

על פי הערכות שונות, הירידה במספר השיגורים עשויה להיות קשורה לפגיעות קודמות של ישראל במשגרי טילים ובאתרי אחסון בשנת 2025 וכן למאמצים משותפים של ארצות הברית וישראל במהלך מבצע שאגת הארי לפגוע בתשתיות השיגור של איראן. לפי הערכות אלה, עד היום העשירי ללחימה פחת היקף מתקפות הטילים והמל"טים האיראניים ביותר מ־90%.

למרות שנרשמה ירידה ברורה בהיקף השיגורים לעבר ישראל בשבועות הראשונים למתקפה, החל מ-17 במרץ קצב השיגורים עלה ממשמעותית וכך גם כמות הפגיעות בעורף הישראלי. הדבר נובע ככל הנראה מ"כלכלת טילים" בצד האיראני, פרצות בהגנה של מערך ההגנה הישראלי וכן תנאי מזג האוויר באיראן שהקשו על השמדת המשגרים לפני הירי.

## פגיעות בישראל

## ראו גם
* מבצע שאגת הארי
* מבצע עם כלביא
* המתקפה האיראנית על ישראל (יוני 2025)

## קישורים חיצוניים
* 

## הערות שוליים

קטגוריה:מבצע שאגת הארי
קטגוריה:סכסוך איראן–ישראל
קטגוריה:חדירות למרחב האווירי הישראלי
קטגוריה:משמרות המהפכה האסלאמית
קטגוריה:פשעי מלחמה
קטגוריה:2026 באיראן
קטגוריה:2026 בישראל